A República de Guinea Ecuatorial ye un país de l'Africa zcntral, y un d'os países más chicotz de l'Africa continental. Muga con Camerún a lo norte, Gabón a lo sud y o Golfo de Guinea a l'ueste, an as islas de San Tomé y Prencipe en son situadas a lo sudueste. D'antis más estió una colonia espanyola conoixida como Guinea Española, y obtenió a suya independencia o 12 d'otubre de 1968. O territorio d'o país encluye una parte continental (conoixida como "Río Muni" o "Mbini") y un gran número d'islas, entre as cualas se troban a isla de Bioko, an ye situada la capital, Malabo (clamada antis más Santa Isabel). O nombre que adoptó o país tras obtener a suya independencia se debe a que ye situada amán d'o Equador y a estar situada en o golfo de Guinea.